สภาแบงก์รัฐ
ในที่สุดสภาสถาบันการเงินของรัฐก็ได้ฤกษ์เปิดตัว
11 มิ.ย. 2556

ในที่สุดสภาสถาบันการเงินของรัฐก็ได้ฤกษ์เปิดตัว
สมาชิกประกอบด้วยธนาคารของรัฐทั้ง 9 แห่ง ได้แก่ ธนาคารออมสิน ธนาคารเพื่อการเกษตรและสหกรณ์การเกษตร (ธ.ก.ส.) ธนาคารอาคารสงเคราะห์ (ธอส.) ธนาคารอิสลามแห่งประเทศไทย ธนาคารเพื่อการส่งออกและนำเข้าแห่งประเทศไทย (เอ็กซิมแบงก์) ธนาคารพัฒนาวิสาหกิจขนาดกลางและขนาดย่อมแห่งประเทศไทย (เอสเอ็มอีแบงก์) บรรษัทตลาดรองสินเชื่อที่อยู่อาศัย (บตท.) บรรษัทประกันสินเชื่ออุตสาหกรรมขนาดย่อมแห่งประเทศไทย (บสย.) รวมถึงธนาคารกรุงไทย ที่ได้รับเชิญให้เป็นสมาชิก
ประธานสภาแบงก์รัฐคนแรกคือ วรวิทย์ ชัยลิมปมนตรี ผู้อำนวยการออมสิน เลขานุการคือ ลวรรณ แสงสนิท ผู้อำนวยการสำนักนโยบายระบบการเงินและสถาบันการเงิน 
บทบาทหน้าที่ของสภาแบงก์รัฐจะเน้นทำเรื่องรากหญ้า ชุมชน ส่งเสริมการเพิ่มประสิทธิภาพการให้บริการ การใช้ทรัพยากรร่วมกัน เช่น เอทีเอ็มพูล จากเดิมที่มีแค่ ออมสิน ธนาคารอิสลามฯ และ ธอส. 
นอกจากนี้ จะพัฒนาระบบหักบัญชี เคลียริงเช็ค 1 วัน 1 บัญชี ให้ได้เหมือนกันหมดทั่วประเทศ